George William Russell

Džordžas Viljamas Raselas (angl. George William Russell, g. 1998 m. vasario 15 d.) – Jungtinės Karalystės kilmės „Formulės 1“  pilotas, nuo 2019 m. sezono atstovaujantis „Williams“ komandai .

Prieš pradėdamas lenktyniauti „Formulės 1" organizacijos lenktynėse, svarbiausius karjeros pasiekimus Džordžas pasiekė „2018 m. Formulės 2“ ir „2017 m. GP3 serijos“ čempionatuose, kai abiejų organizacijų čempionatuose iškovojo čempiono titulus. Po šių svarbių karjeros pasiekimų, Džordžas 2019 m. pasirašė sutartį atstovauti „Williams“ komandai ir jau tais pačiais metais debiutavo „Australijos lenktynėse", kartu su kitu ilgamečiu „Formulės 1" organizacijos lenktynininku Robertu Kubica. Džordžas iki 2021 m. sezono pabaigos atstovaus „Williams“ komandai ir 2022 m. „Formulės 1“ sezonui prisijungs prie „Mercedes“ komandos pakeisdamas dabartinį komandą atstovaujantį pilotą – Valterį Botą.  Džordžas savo „Formulės 1“ karjeroje pirmą kartą stojo ant laimėtojų pakilos 2021 m. „Belgijos lenktynėse", kai užėmė 2-ją poziciją lenktynių metu. Lenktynininkas taip pat priklauso „Mercedes jaunųjų lenktynininkų programai".

Asmeninis gyvenimas 
Džordžas gimė King‘s Lynn miestelyje, Norfolko apskrityje.  Jo tėvas yra vardu Steve, mama Alison,  lenktynininkas turi vyresnę seserį Cara ir vyresnį brolį Benjy.   Džordžas pradėjo lenktyniauti įvairiose kartingų lenktynėse nuo 8-erių metų ir prie jo tobulėjimo lenktynių trasose, labai prisidėjo Džordžo vyresnis brolis Benjy, kuris profesionaliai varžėsi įvairiuose kartingų čempionatuose. Kai Džordžui sukako 18 metų, jo šeima persikėlė gyventi į Miltono Keinso miestelį, siekdami būti arčiau Džordžo tuometinės lenktynių komandos.  Džordžas kaip ir jo tėvas, palaiko Wolverhampton Wanderers futbolo klubą.

Lenktynininko karjera

Karjeros pradžia

Kartingai 
2006 m. Džordžo lenktynininko karjera prasidėjo vairuojant kartingus ir 2009 m. jis padarė labai didelę pažangą tapdamas „Didžiosios Britanijos automobilių sporto asociacijos“ ir „British Open“ organizuojamų čempionatų nugalėtoju.

2010 m. Džordžas pradėjo lenktyniauti „Rotax Mini Max“ kartingų kategorijoje, kur jis tapo „Super One British“ ir „Formula Kart Stars British“ čempionatų nugalėtoju, bei kartą laimėjo „2010 m. Kartmasters British“ taurę pabaigdamas lenktynes 1-oje pozicijoje.

2011 m. Džordžas debiutavo „KF3“ lenktynių kategorijoje, kurioje iškovojo „CIK-FIA Europos Kartingų lygos“ čempiono titulą, bei 2012 m. tame pačiame čempionate sėkmingai apgynė savo čempiono titulą.  2013 m. Džordžui buvo paskutiniai lenktyniaujant „KF3“ lenktynių kategorijoje ir dabartinis „Formulės 1“ pilotas baigė 19-oje pozicijoje „2013 m. CIK-FIA Europos Kartingų lygos“ čempionate.

Renault 2.0 formulės čempionatas 
2014 m. lenktynininkas debiutavo pirmą kartą formulių varžybose, dalyvaudamas „Formula Renault 2.0 Aps“ organizacijos čempionate. Džordžas šio čempionato metu turėjo atstovauti „Prema Powerteam“ komandai,  bet prieš sezonui prasidedant nusprendė atstovauti kitą „Koiranen GP“ komandą.  Nors lenktynininkas ir praleido vienas varžybas dėl ligos, Džordžas baigė čempionatą 4-oje pozicijoje, viso sezono metu pabaigęs vieną kartą lenktynes ant podiumo „Red Bull Ring“ lenktynių trasoje. 

Džordžas, kaip svečias, tais pačiais metais varžėsi dviejose lenktynėse aukštesnėje „Eurocup Formula Renault 2.0“ lygoje. Šio čempionato „Maskvos Grand Prix" lenktynėse jis atstovavo „Korainen GP“ komandai, antrose sezono lenktynėse lenktynininkas atstovavo „Tech 1 Racing“. Lenktyniaudamas „Jerez lenktynių trasoje", Džordžas laimėjo paskutines sezono varžybas startavęs formulių lenktynes nuo 1-os lenktynių pozicijos, po puikaus pasirodymo kvalifikacijos metu.

Formulė 4 

2014 m. Džordžas varžėsi „BRDC Formula 4 čempionate“ su tais metais titulą ginančia „Lanan Racing“ komanda.  Paskutinėse sezono lenktynėse dėl čempiono titulo varžėsi keturi vairuotojai, įskaitant komandos draugą Arjun Maini, bei iš pagrindinių sezono konkurentų komandos „HHC Motorsport“ vairuotojai Sennan Fielding ir Raoul Hyman.  Po puikaus pasirodymo kvalifikacijos metu, Džordžas pradėjo lenktynes 1-oje pozicijoje ir laimėjo varžybas, taip nulemdamas „2014 m. Formulės 4 sezono" baigtį ir iškovodamas čempiono titulą prieš savo komandos draugą Arjun Maini trijų taškų skirtumu. 

Laimėjęs „2014 m. Formulės 4 sezoną“, Džordžas gavo progą išbandyti „GP3 Serijos“ automobilį su „Arden Motorsport“ komanda „Yas Marina“ lenktynių trasoje Abu Dhabi mieste.  2014 m. gruodį Džordžas buvo įvertintas „Didžiosios Britanijos lenktynininkų bendruomenės" ir tapo visų laikų jauniausiu vairuotoju gavusiu „McLaren Autosport BRDC“ apdovanojimą, bei įveikdamas kitus titulo finalistus Alexander Albon, Ben Barnicoat, Sennan Fielding, Seb Morris ir Harrison Scott. Laimėjęs šį apdovanojimą, Džordžas laimėjo £100,000 piniginį prizą, „British Racing Drivers‘ Club“ narystę ir „Formulės 1“ bolido išbandymą su „McLaren“ komanda. 

2015 m. vasario mėn. Džordžas buvo išrinktas vienas iš dvylikos lenktynininkų prisijungti prie „Didžiosios Britanijos Lenktynininkų klubo" žvaigždžių programos, tapdamas pačiu jauniausiu programos nariu.

Formulė 3 
2015 m. Džordžas prisijungė prie „Formulės 3“ lenktynių organizacijos atstovaudamas „Carlin“ komandai.  Dabartinio „Formulės 1“ piloto karjera „Formulės 3“ organizacijos lenktynėse prasidėjo labai sėkmingai, kai jau pirmajame lenktynių savaitgalyje „Silverstone“ lenktynių trasoje, vienoje iš trijų lenktynių, Džordžas užėmė 1-ąją poziciją.  Sezono metu, Džordžui pavyko užimti tris prizines vietas „Silverstone", „Spa-Francorchamps“ ir „Norisring“ lenktynių trasose ir baigė čempionatą 6-oje pozicijoje.  „2015 m. Formulės 3 sezono" naujokų čempionate, lenktynininkas užėmė 2-ąją poziciją, nusileisdamas lenktynininkui Charles Leclerc. 

2015 m. rugsėjo mėn., Džordžas dalyvavo „Masters of Formula 3“ varžybose, „Zandvoort“ lenktynių trasoje. Nors šis lenktynininkas ir kvalifikaciją baigė 4-oje pozicijoje,  finalines savaitgalio lenktynes pabaigė 2-oje pozicijoje, likdamas tik už savo komandos draugo Antonio Giovinazzi.  Džordžas taip pat turėjo dalyvauti ir kitose lenktynėse „Macau Grand Prix“ atstovaudamas „Carlin“ komandai, bet paskutinę minutę buvo pakeistas japonų kilmės „Euroformula Open čempionato“ lenktynininko Yu Kanamaru prieš prasidedant lenktynėms. 

2016 m. „Formulės 3“ organizacijos lenktynių čempionate, Džordžas prisijungė prie „Hitech GP“ lenktynių komandos ir sezono metu laimėjo dvi lenktynes, baigdamas čempionatą 3-oje pozicijoje.

GP3 Serija 
2017 m. Džordžas pasirašė sutartį su „ART Grand Prix” lenktynių komanda „2017 m. GP3 Serijos sezonui".  Lenktynininkas jau buvo anksčiau atstovavęs šiai komandai „Yas Marina” lenktynių trasoje 2016 m. lapkritį.  „2017 m. GP3 Serijos sezone" Džordžas iš viso laimėjo keturias lenktynes, lenktynių kvalifikacijų lenktynėse užėmė tris pirmas vietas, bei baigė lenktynes penkis kartus užimdamas prizines lenktynių pozicijas. „2017 m. GP3 serijos sezono" pabaigoje, D. Raselas iškovojo “GP3 serijos” čempiono titulą.

Formulė 2 
2018 m. sausį Džordžas pasirašė sutartį su „ART Grand Prix” lenktynių komanda „2018 m. Formulės 2 sezonui”,  pirmą kartą debiutuodamas unikalaus “Dallara F2 2018” formulės automobilio modelyje.  Tais pačiais metais, Džordžas prisijungė prie „Formulės 1" organizacijos „Mercedes" komandos rezervinių vairuotojų komandos, besidalindamas atsakomybėmis su kitu lenktynininku Pascal Wehrlein.  2018 m. Džordžas iškovojo „2018 m. Formulės 2 sezono“ čempiono titulą, laimėdamas 68 taškų skirtumu prieš dabartinį „Formulės 1" organizacijos pilotą – Lando Norris.

Formulė 1

2019 metai 
2018 m. spalio mėn. Džordžas pasirašė sutartį su „Williams" komanda  ir jau 2019 m. debiutavo „2019 m. Formulės 1 sezone" „Australijos Grand Prix" lenktynių trasoje, šalia ilgamečio „Formulės 1" piloto Roberto Kubicos.  Dėl automobilio techninių trūkumų Džordžui šie metai nebuvo sėkmingi ir pagrindinis sezono varžovas buvo jo komandos draugas – Robertas Kubica, kuris taip pat patyrė sunkumų besivaržant dėl aukštesnių „Formulės 1“ čempionato pozicijų sezono metu.  Džordžas 2019 m. sezoną pabaigė užimdamas 20-tą vietą čempionate, tapdamas vieninteliu vairuotoju, kuris negavo jokių taškų lenktynėse sezono metu.

2020 metai 
2020 m. sezone Džordžas ir toliau atstovavo „Williams“ komandai, tik vietoje buvusio komandos draugo Roberto Kubicos, buvo pasirašyta sutartis su kitu vairuotoju, Džordžo konkurentu iš „Formulės 2 2018 m. sezono", – Nikolu Latifiu.  Dėl techninių trūkumų susijusių su jų vairuojamu automobiliu abiem „Williams“ komandos atstovams nepavyko iškovoti taškų lenktynėse.  Džordžas šio sezono metu sugebėjo užimti 9-tąją vietą atstovaudamas „Mercedes" komandą, kai ilgametis „Formulės 1“ čempionas Lewis Hamiltonas susirgo koronavirusu  ir Džordžas vienoms lenktynėms pakeitė šį lenktynininką. D. Raselui lenktynių pradžia buvo itin sėkminga, nes visų lenktynių metu pirmavo, bet techninio sustojimo metu sumaišius komandos narių padangas, lenktynininkas prarado daug laiko papildomo techninio sustojimo metu ir baigė lenktynes tik 9-oje pozicijoje, taip gaudamas savo pirmuosius karjeros taškus „Formulės 1“ lenktynių organizacijoje, „Bahreino Grand Prix" lenktynių metu.

2021 metai 
2021 m. sezono metu komandos struktūra nepasikeitė, bei Džordžas toliau lenktyniauja su 2020 m. prisijungusiu prie „Williams" komandos lenktynininku – Nicholu Latifiu.  Šio sezono metu geriausias Džordžo pasiekimas buvo, kai „Belgian Grand Prix” lenktynių trasoje Džordžas pabaigė lenktynių kvalifikaciją 2-oje pozicijoje esant lietingoms orų sąlygoms. Dėl kitą dieną išlikusių lietingų sąlygų, lenktynės buvo nutrauktos ir Džordžas pirmą kartą pabaigė prizinėse pozicijose „Formulės 1" lenktynių organizacijos lenktynėse.  Nors šis „2021 m. Formulės 1 sezonas" yra nepasibaigęs, Džordžas su techninių trūkumų turinčiu automobiliu sugebėjo pelnyti „Williams” komandai 16 taškų.

2022 metai 
2022 m. sezono metu Džordžas prisijungs prie „Mercedes" komandos, pakeisdamas 5-tąjį sezoną „Mercedes" komandą atstovaujantį lenktynininką Valteri Bottą,  prisijungdamas prie septynis kartus buvusio “Formulės 1” čempiono Lewis Hamiltono.

Lenktyniavimo karjeros apžvalga 

† D. Raselis buvo svečias čempionate, negalėjo uždirbti taškų komandai.
* sezonas dar nesibaigė.

Kita veikla 
2021 m. kovo mėn. D. Raselis buvo paskirtas valdybos nariu „Grand Prix lenktynių vairuotojų asociacijoje", pakeisdamas pareigas ėjusį Romain Grosjean , kuris prisijungęs prie kitos lenktynių organizacijos „IndyCar" pasitraukė iš valdybos nario pareigų.

Šaltiniai 

Anglijos sportininkai
Formulės 1 pilotai